ขอสอบถามคุณครับผมติดเชื้อโควิดเมื่อวันที่23ธ.ค.65 ตอนนี้หายแล้วผมเป็นคนออกกำลังกายด้วยการวิ่่งหลังติดเชื้อโควิดพบว่าฮาตเรตหัวใจผมสูงขึ้นเวลาออกกำลังกาย เเละตอนปกติหัวใจผมเต้นอยู่ประมาณ50-60ครั้งต่อนาทีหลังติดเชื้อหัวใจเต้นประมาณ80-90ครั้งต่อนาที อยากสอบถามคุณว่าเกี่ยวกับการติดเชื้อโควิดไหมครับ
สวัสดีค่ะ งาน,หากเพิ่งติดเชื้อโควิด 19 เมื่อวันที่ 23 ธ.ค.65 แล้วมีอาการต่างๆ ระบบการทำงานของอวัยวะบางระบบ ก็อาจมีความผิดปกติเกิดขึ้น ซึ่งก็จะค่อยๆ ดีขึ้นจนหายเป็นปกติเมื่อร่างกายสามารถกำจัดเชื้อไปได้หมดแล้ว และเนื้อเยื่ออวัยวะต่างๆ เริ่มซ่อมแซมจนหายดีดังนั้น การที่ปกติเดิม มีอัตราการเต้นของหัวใจอยู่ที่ 50-60 ครั้งต่อนาที แต่หลังการติดเชื้อโควิด มีอัตราการเต้นของหัวใจอยู่ที่ 80-90 ครั้งต่อนาที ก็น่าจะเป็นผลมาจากการติดเชื้อโควิด 19 ได้ค่ะ ทั้งนี้ หากอัตราการเต้นของหัวใจยังไม่เกิน 100 ครั้งต่อนาที ไม่มีอาการเหนื่อยหอบ ไม่มีอาการเจ็บหน้าอก ก็ไม่ได้ถือว่าอันตรายอะไรค่ะ ในที่สุด ก็น่าจะค่อยๆ กลับมาเหมือนปกติเดิมได้เองค่ะแต่หากมีอาการเหนื่อยหอบร่วม หรือมีเจ็บหน้าอกเมื่อออกกำลัง หรืออัตราการเต้นหัวในในขณะพักเกินกว่า 100 ครั้งต่อนาที แนะนำควรไปพบแพทย์เพื่อตรวจรักษาค่ะ โดยอาจเป็นอาการของลองโควิด หรือเกิดจากสาเหตุอื่นๆ ที่ไม่ได้เกี่ยวข้องกับโรคโควิดค่ะ